
23-TA-1615: Noteikumu projekts (Grozījumi)

	1.
	Noteikumu konsolidētā versija
14.1 Pašvaldības, kuras saskaņā ar šo noteikumu 14.punktu aģentūras pagarinātajā iepirkuma līgumu noslēgšanas termiņā nav tos noslēgušas, var lūgt aģentūru, pamatojot nepārvaramas varas apstākļu vai citu objektīvu apstākļu ietekmi uz iepirkuma līguma noslēgšanas termiņa izpildi, attiecināt arī tos investīciju projekta īstenošanai nepieciešamo iepirkuma līgumus, kas noslēgti līdz 2023.gada 31. augustam, vienlaikus nodrošinot attiecīgā projekta (tajā skaitā būvdarbu, ja attiecināms) īstenošanas pabeigšanu līdz 2023. gada 31. decembrim.
	Iebildums
LPS uztur iepriekš izteikto iebildumu, lūdzot  rast iespēju 14.1 punktā paredzēt garāku termiņu investīciju projekta pabeigšanai - līdz 2024.gada 31.martam, bet vienlaikus nosakot, ka valsts budžeta finansējums tiek apgūts līdz šā gada 31. decembrim.
Priekšlikums 14.1 punktu izteikt šādā redakcijā: "14.1 Pašvaldības, kuras saskaņā ar šo noteikumu 14.punktu aģentūras pagarinātajā iepirkuma līgumu noslēgšanas termiņā nav tos noslēgušas, var lūgt aģentūru, pamatojot nepārvaramas varas apstākļu vai citu objektīvu apstākļu ietekmi uz iepirkuma līguma noslēgšanas termiņa izpildi, attiecināt arī tos investīciju projekta īstenošanai nepieciešamo iepirkuma līgumus, kas noslēgti līdz 2023.gada 31. augustam, vienlaikus nodrošinot attiecīgā projekta īstenošanas pabeigšanu līdz 2024. gada 31. martam ar nosacījumu, ka valsts budžeta finansējumu pašvaldības apgūst līdz 2023.gada 31. decembrim."

